
До 







Председателя на БЛС




        До






  УС на БЛС

Уважаеми колеги,



Предоставям на вниманието ви варианти на бюджет за ПИМП, съобразно внесения в Народното събрание проект на НЗОК за бюджет 2007. Първият вариант е разработен на базата на броя на реално осигурените ЗЗОЛ в България, които са около 6 300 000 (т.е. около 1 200 000 са неосигурените лица), като е преразпределена и сумата, предвидена за неотложна помощ. Аргументи: 

- В Наредба № 40 за основния пакет медицински дейности в ПИМП не фигурира вид медицинска дейност „неотложна помощ”. Точка ІХ от Основния пакет гласи: „Общопрактикуващият лекар осигурява денонощна непрекъснатост на медицинските дейности по основния пакет за първична извънболнична медицинска помощ.”.
Тази непрекъснатост предполага осигуряване на всички видове дейности, посочени в пакета, което е лишено от прагматизъм, не може да се реализира, а за да бъде осъществено е необходим огромен финансов и кадрови ресурс. 
В първия вариант е спазен принципът да няма намаление на цените, постигнати при 2006, да има увеличение на заплащането за дейности, което се изразява в запазване нивото на капитационните суми и увеличаване нивото на заплащане на извършваните дейности. Пример за това е увеличаване цената на профилактичния преглед на лицата над 18 г., при условие, че не се включва гинекологичен преглед с цитонамазка и окултни кръвоизливи. Завишена е цената на инцидентното посещение при ОПЛ от друг здравен район, както и тази за наблюдение на диспансерно болни. Последното формира цена от 25,80 лв. за наблюдаване на диспансерно болен годишно, което е предпоставка за преминаване към форма на диспансерен случай на тази цена.
Извеждането на гинекологичния преглед и цитонамазката от общия профилактичен преглед е задължително, тъй като по същество това е отделен, тясно профилиран преглед. Като компромис може да остане изследването на окултни кръвоизливи, при условие, че не се извършва от ОПЛ, а се дава МДД за съответна лаборатория. Гинекологичният преглед и цитонамазката на определени групи жени може да се извършва от гинеколози, към които пациентките да бъдат насочвани от ОПЛ и средствата бъдат осигурени от предвидените за т.нар. рискови групи. 

Вторият вариант е разработен на база 7 500 000 граждани, без да са изведени неосигурените лица. Изведени са от него средствата, предвидени за неотложна помощ (вж. Аргументите по-горе), като са запазени капитационните суми от НРД 2006 и цената на профилактичния преглед от 7 до 18 г. Има завишаване в цената на профилактичния преглед на деца над 18 г., при същите условия, като при Вариант 1. Този вариант не е приемлив, тъй като дава възможност за неусвояване на една значителна част от бюджета и  прехвърлянето му в други пера. 
22.11.2006 г.    

